|  |  |  |
| --- | --- | --- |
| Infant & Toddler  Connection of Virginia |  | POU: Fanmi  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Adrès  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vil, Eta & Kòd Postal  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  RE: Non Timoun Nan  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

Avi ak Konsantman Pou Detèmine Kalifikasyon ITCV-PS-8(R) 6/12

|  |  |
| --- | --- |
| **Rezon Avi a**  Infant & Toddler Connection of Virginia oblije ba ou avi ekri davans nan yon lè ki rezonab (5 jou) avan yo kòmanse aktivite pou detèmine kalifikasyon pitit ou a pou sistèm Infant & Toddler Connection of Virginia an. L ap obligatwa pou w bay konsantman enfòme pou aktivite sa yo ak siyati w pi ba a. Rezon n ap fè aktivite sa yo se pou detèmine si pitit ou a satisfè kritè pou kalifye pou sistèm Infant & Toddler Connection of Virginia a. Sa a se deklarasyon w pou avi sa a. | *"Konsantman" vle di: (1) Yo te ba w tout eksplikasyon sou aktivite y ap mande w konsantman an, nan lang natif natal ou (sòf si li pa posib pou fè sa) oswa lòt mwayen kominikasyon; (2) pou w ka konprann ak dakò alekri pou yo ka mete aktivite sa a (yo) yo bezwen mete konsantman w la an aplikasyon; (3) konsantman an dekri aktivite a (yo); epi (4) se sèlman si w vle w ap bay konsantman w epi w ka anile li alekri nenpòt ki lè.* |

**Aksyon Nou Pwopoze**

Detèminasyon kalifikasyon se pwosesis kote yon ekip plizyè disiplin revize dosye medikal, rezilta egzamen devlopmantal, rapò paran, rezime obsèvasyon, ak rapò evalyasyon, si yo disponib, pou detèmine si pitit ou a satisfè kritè sistèm Infant & Toddler Connection of Virginia jan li espesifye nan Regleman ak Pwosedi Pati C Virginia yo. Daprè enfòmasyon ki deja disponib, yo ka itilize yon zouti egzamen ak/ou evalyasyon pou gade devlopman pitit ou a nan kèk oswa tout domèn sa yo pou detèmine si pitit ou a kalifye pou sèvis: kognitif, gwo mouvman, ti mouvman, kominikasyon, sosyal-emosyonèl, adaptatif, kapasite pou wè, ak kapasite pou tande. N ap kenbe rezilta detèminasyon kalifikasyon nan dosye entèvansyon bonè pitit ou a epi se sèlman si w bay nou konsantman ekri n ap pataje li. Si yo deside pitit ou a kalifye epi li resevwa sèvis, lè sa a y ap konfime si li kalifye chak ane, oswa avan sa si kote pitit ou ap resevwa sèvis la kwè pitit ou a rive nan nivo laj li nan tout nivo devlopman.

##### Deskripsyon

Nou ka itilize dosye medikal ak lòt dosye pitit ou a pou detèmine si li kalifye (san nou pa bezwen yon ekip oswa plis evalyasyon) si dosye sa yo gen ase enfòmasyon sou nivo fonksyonman pitit ou a nan nenpòt oswa tout domèn devlopman yo, tankou kapasite li pou wè ak tande, oswa dokimante yon kondisyon ki dyagnostike ki gen anpil chans pou fè pitit la gen yon reta devlopmantal. Sinon, ekip plizyè disiplin nan ap revize enfòmasyon ki deja egziste sou pitit ou a, epi kapab itilize yon zouti egzamen ak/ou evalyasyon nan youn oswa plis domèn evalyasyon sa yo si pa gen ase enfòmasyon ki egziste pou detèmine si li kalifye. Kowòdonatè sèvis ou a ap pale ak ou sou metòd sa yo.

**Tan**

Detèminasyon kalifikasyon pou sèvis entèvansyon bonè, ak si li kalifye pou Pati C, evalyasyon pou planifikasyon sèvis ak devlopman yon Plan Sèvis Pèsonalize Pou Fanmi (IFSP) dwe fèt avan 45 jou apre dat yo rekòmande pitit ou a bay sistèm Infant & Toddler Connection of Virginia nan amwenske fanmi w bezwen plis tan. Si fanmi w bezwen plis pase 45 jou, tanpri di Sèvis Kowòdonatè w la sa.

Dat yo te rekòmande pitit ou a bay Infant & Toddler Connection of Virginia\_\_\_\_\_\_\_\_\_\_\_\_\_\_\_\_\_\_

###### Rekonesans ak Deklarasyon Konsantman

* Mwen te resevwa yon kopi ak eksplikasyon sou dwa fanmi sou Pati C nan IDEA Avi Sou Dwa ak Pwoteksyon Timoun ak Fanmi ansanm ak Enfòmasyon Sou Pri Pou Fanmi An Pataje epi mwen konprann yo.
* Mwen te resevwa yon kopi Ranfòsman Patenarya: Yon Gid Sou Dwa ak Pwoteksyon Fanmi Nan Sistèm Entèvansyon Bonè Virginia a.

Mwen **dakò\_\_\_\_/pa dakò\_\_\_ pou bay konsantman enfòme mwen pou Infant & Toddler Connection of Virginia fè yon detèminasyon kalifikasyon.**

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_  Siyati Paran Dat  **Moun ki resevwa li a:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_  Non/tit Dat | |  | | --- | | **Sèlman si w vle:**  Mwen konprann sa ki pi wo a epi mwen dakò aktivite sa a (yo) kapab fèt avan 5 jou ki nan dat sou avi a.  \_\_\_\_\_\_\_\_\_\_\_\_\_ \_\_\_\_\_\_\_\_\_\_  Inisyal Paran an (yo) Dat | |

Dokiman ki kole ak avi sa a: *Avi Sou Dwa ak Pwoteksyon Timoun ak Fanmi ansanm ak Enfòmasyon Sou Pri Pou Fanmi An Pataje ; Ranfòsman Patenarya Yon Gid Sou Dwa ak Pwoteksyon Fanmi Nan Sistèm Entèvansyon Bonè Virginia a Pati C*

Nòt: *Paran yo gen pou resevwa yon kopi fòm sa a.*